Številka dok.: 094-7/2020/1

Datum: 31.8.2020

Skladno z 10. členom Zakona o javnem interesu v mladinskem sektorju (Uradni list RS, št. 42/10; v nadaljevanju: ZJIMS) ter na podlagi 21., 25., 26. in 27. člena Pravilnika o izvajanju Zakona o javnem interesu v mladinskem sektorju (Uradni list RS, št. 47/11; v nadaljevanju: Pravilnik) izdaja ministrica za izobraževanje, znanost in šport naslednji

SKLEP

o imenovanju strokovne komisije za podelitev državnih priznanj v mladinskem sektorju v letu 2020 in nadomestilu za delo strokovne komisije

I.

Začne se postopek javnega razpisa za podelitev državnih priznanj v mladinskem sektorju za leto 2020.

Urad RS za mladino pošlje javni razpis za objavo na Uradni list RS najpozneje dne 17. 9. 2020. Pri objavi javnega razpisa mora Urad RS za mladino upoštevati vse določbe Pravilnika.

Državna priznanja v mladinskem sektorju se podelijo na vsakoletnem nacionalnem posvetu Urada RS za mladino za mladinski sektor, v mesecu novembru v Ljubljani.

II.

V strokovno komisijo za podelitev državnih priznanj v mladinskem sektorju se za čas izvedbe postopka, ki začne teči z dnem objave javnega razpisa iz prejšnje točke tega sklepa v Uradnem listu RS, imenujejo:

* Primož Ferjančič, predsednik; Movit, zavod za razvoj mobilnosti mladih,
* Sabina Rajgelj, članica; Urad RS za mladino, Ministrstvo za izobraževanje, znanost in šport
* Patricija Čular, članica, Občina Brežice
* Zdravko Fujan, član, Urad RS za mladino, Ministrstvo za izobraževanje, znanost in šport
* Matjaž Štolfa, član, Zavod Študentska svetovalnica

III.

Strokovna komisija v sestavi, kot je določena v drugi točki tega sklepa, ima naslednje pristojnosti:

* pregleda prispele predloge, ugotavlja pravilnost in popolnost vloženih predlogov ter če je potrebno, pozove predlagatelje, da v roku osmih dni dopolnijo predloge;
* glasuje o predlaganih kandidatih na podlagi temeljite analize predlogov in razprave o njih. Sprejeti so predlogi, za katere je glasovala večina članov strokovne komisije;
* pripravi predloge z utemeljitvijo in jih predlaga ministrici v imenovanje.

Člani strokovne komisije se morajo pred odločanjem seznaniti z določbami Pravilnika.

Strokovna komisija lahko način dela uredi s poslovnikom.

IV.

Zunanji člani strokovne komisije imajo pravico do sejnine za posamezno sejo v višini 50,00 EUR bruto, če seja poteka izven njihovega rednega delovnega časa, oziroma, če seja poteka med njihovim rednim delovnim časom in zaradi sodelovanja v strokovni komisiji v tem času koristijo dopust.

Zunanji člani strokovne komisije so zaradi udeležbe na seji upravičeni do povračila potnih stroškov, razen če jih povrne njihov delodajalec. Plačila potnih stroškov, ki obsegajo stroške prihoda in vrnitve od kraja stalnega prebivališča do kraja seje, se priznajo v višini dejanskih izdatkov za prevoz z javnim prevoznim sredstvom (vozovnica). Če je bil prevoz opravljen z lastnim prevoznim sredstvom, se prizna kilometrina v višini 8% cene neosvinčenega motornega bencina 95-oktanov neto in strošek parkirnine neto.

Osnova za izplačilo sejnine je Uredba o sejninah in povračilih stroškov v javnih skladih, javnih agencijah, javnih zavodih in javnih gospodarskih zavodih (Uradni list RS, št. [16/09](http://www.uradni-list.si/1/objava.jsp?sop=2009-01-0557), [107/10](http://www.uradni-list.si/1/objava.jsp?sop=2010-01-5694), [66/12](http://www.uradni-list.si/1/objava.jsp?sop=2012-01-2617), [51/13](http://www.uradni-list.si/1/objava.jsp?sop=2013-01-1973) in [6/15](http://www.uradni-list.si/1/objava.jsp?sop=2015-01-0198))

Skupna ocenjena vrednost sejnin in potnih stroškov znaša 850,00 EUR bruto. Sejnine se izplačajo iz proračuna 2020.

Sredstva za izplačilo stroškov so zagotovljena na proračunski postavki 913110 – Programske aktivnosti, kontu - 402939 - Stroški strokovnih komisij, Ukrep - 3313-11-0003 - Programi za mlade, Analitika - 3313-Spl. Skrbnik proračunske postavke je Zorko Škvor.

Podlaga za prevzem obveznosti je soglasje št.410-20/2020/66 z dne 27.8. 2020 na podlagi sklepa Vlade RS št. 41003-7/2020/7 z dne 11.4.2020.

V.

Strokovne in administrativne naloge za strokovno komisijo opravlja Urad RS za mladino.

*Pripravila:*

*Nataša Lombergar, sekretarka strokovne komisije,* URSM

prof. dr. Simona Kustec

ministrica

Vročiti:

* MIZŠ, Urad RS za mladino, Masarykova 16, 1000 Ljubljana (osebno z vročilnico),
* imenovani člani strokovne komisije, preko URSM (osebno po ZUP).